El Port de Sagunt acull una prova de Triatló puntuable per al rànquing autonòmic
08 de juliol 2015

![Imagen 1](/media/tm0fb2c5/acuatlongrande.jpg)

Els carrers del Port de Sagunt, de la mà del club local Morvedre Triatló, acolliran el dissabte dia 11 una prova puntuable per al Rànquing de Triatló de la Comunitat Valenciana. 

​Esta serà la tercera edició en la qual una d'estes proves puntuables se celebra en la localitat. Sobre aquest tema, l'alcaldessa per substitució, Teresa García, ha destacat “l'esforç i la col·laboració de l'Ajuntament de Sagunt amb este tipus d'actes, ja que són una oportunitat de promocionar la ciutat.” 

La carrera està patrocinada per Lafarge, organitzada pel club local Morvedre Triatló, la Federació de Triatló de la Comunitat Valenciana, l'escola de Morvedre Triatló trikids i l'Ajuntament de Sagunt i compta amb la col·laboració de diversos comerços locals que han ajudat a l'organització donant articles perquè siguen lliurats com a premis als guanyadors de les diferents modalitats. 

L'esdeveniment comptarà amb una prova nadant de 750 metres que es realitzarà en el pantalà, 20 km. de prova ciclista pels carrers de la localitat, incloent un pas per l'Alt Forn, i 5 km. finals de carrera a peu pel passeig marítim. 

La regidor d'Esports, Remei Torrent ha volgut “donar-li les gràcies a l'anterior equip de govern i regidors que han donat suport. A nosaltres ens agradaria seguir recolzant este tipus d'esports.”   
El president del club Morvedre Triatló, Pedro Benito, ha aprofitat l'acte de presentació de l'esdeveniment per a “agrair a l'Ajuntament de Sagunt i a Policia Local la seua col·laboració”. Així mateix, ha afegit que “de moment havien inscrites pràcticament 300 persones.”

*   [](http://www.facebook.com/sharer.php?u=https://aytosagunto.es/va/actualitat/el-port-de-sagunt-acull-una-prova-de-triatlo-puntuable-per-al-ranquing-autonomic/ "Facebook")
*   [](http://twitter.com/share?url=https://aytosagunto.es/va/actualitat/el-port-de-sagunt-acull-una-prova-de-triatlo-puntuable-per-al-ranquing-autonomic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-port-de-sagunt-acull-una-prova-de-triatlo-puntuable-per-al-ranquing-autonomic/ "Linked In")
*   [](mailto:?body=https://aytosagunto.es/va/actualitat/el-port-de-sagunt-acull-una-prova-de-triatlo-puntuable-per-al-ranquing-autonomic/)